A puerta se devantó con motivo d'a vesita a la ciudat en 1856 d'o Duque de la Vitoria, o Cheneral Espartero, que i veniba pa enguerar as obras d'a linia de ferrocarril entre Zaragoza y Madrit. Asinas a suya comitiva dentraría a la ciudat por a puerta de Santa Engracia pa dimpués trescruzar a que levaba o suyo nombre. A construccion estió decisión de Juan Bruil, amigo y partidario d'o cheneral y persona influyent en Zaragoza por ixas envueltas, estando propietario d'a-saber-las cincas en ciudat, incluyindo en a que se troba l'actual parque Bruil. O propio Buil s'encargó tamién d'a suya financiación.